cyanic-selkie/wikianc huggingface dataset:
Ալֆոնսո XI (Կաստիլիայի թագավոր)
Կառավարում
Իշխանությունը իր ձեռքն առնելով՝ նա ձեռնամուխ եղավ թագավորական իշխանության հզորացմանը՝ մասնատելով իր թշնամիներին։ Նրա կառավարման վաղ շրջանն աչքի ընկավ իր հավանական թշնամիների անողոք մահապատիժներով։ Ալֆոնսոն հրամայեց սպանել իր հուրեղբայր Ժուան մեկաչքանիին Տորոյում 1326 թվականին երկու ուղեկցող ասպետների հետ Բոլոր սրբերի տոնակատարության ժամանակ։
Նա ընդարձակեց երկրի տարածքները՝ կարևոր հաղթանակ տանելով Ռիո Սալադոյի ճակատամարտում ընդդեմ Մարինիդների 1340 թվականին և տիրելով Ջիբրալթարի նեղուցին, որից հետո նվաճեց Ալխեսիրասի ճակատամարտում 1344 թվականին։ Այս հակամարտություններն ավարտելով՝ նա նպատակաուղղվեց Ռեկոնկիստայի գործընթացին՝ կռվելով Գրանադայի թագավորի դեմ։
Ծանոթագրություններ
Կատեգորիա:Կաստիլիայի միապետներ
Չուվաշսկոե Ենորուսկինո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Ակսուբաևսկի շրջանի բնակավայրեր
Օսվալդ Գլազունով
Օսվալդ Ֆյոդորովիչ Գլազունով (Osvalds Glāznieks (Glazunovs, ), ազգությամբ լատիշ սովետական թատրոնի ու կինոյի դերասան։
Կենսագրություն
Ծնվել է 1891 թվականի մայիսի 5-ին Ելգավայումշ ։ Այնտեղ էլ ստացել է նախնական կրթությունը։
Բեմական գործունեությունը սկսել 1911 թվականին Պետերբուրգի բարեգործական կազմակերպությունում։
1919-1921 թվականներին սովորել է Եվգենի Վախթանգովի ղեկավարած Մոսկվայի դրամատիկական թատրոնը։ Միաժամանակ եղել է Մոսկվայում «Սկատուվե» լատիշական թատրոն-ստուդիայի ռեժիսոր և մանկավարժ (1919-1938)։
1921-1941 թվականներին աշխատել է Եվգենի Վախթանգովի անվան թատրոնում։
1924 թվականից 1932 թվականներին Գլազունովը զբաղեցրել է Վախթանգովի թատրոնի տնօրենի պաշտոնը։
1941 թվականի հոկտեմբերին, երբ նացիստները գրավեցին Իստրուն, Օսվալդ Գլազունովը հայտնվեց զավթված տարածքում (այնտեղ իր ամառանոցն էր)։ Հետ նահանջող նացիստական զորքերի հետ նա տեղափոխվեց հարավ (բալետի պարուհի կնոջ և դերասան Վ․ Բլյումենտալ-Թամարինի հետ)։ 1942-1943 թվականներին խաղացել է Լատվիայի ազգային և Ելգավի թատրոններում։
1944 թվականի հոկտեմբերին, երբ Կարմիր բանակը մտավ Ռիգա, Գլազունովները ձերբակալվեցին «գերմանացիների հետ համագործակության» պատճառով և ուղարկվեցին ճամբար։ Ձերբակալումից հետո ատապարտվեց ութ տարի ճամբարներում անցկացնել։
Օսվալդ Գլազունովը մահացել է դժբախտ պատահարի արդյունքում 1947 թվականի մարտի 16-ին։
Արտաքին հղումներ
Կատեգորիա:Լատիշ դերասաններ
Միսոխոր
Միսոխոր, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Արթուր Սարկիսով
Արթուր Սերգեյի Սարկիսով, հայ ֆուտբոլիստ, «Վոլգայի» և Հայաստանի ֆուտբոլի ազգային հավաքականի հարձակվող ։
Վաղ շրջաններ
Սարկիսովը իր կարիերան սկսել է Ստրոգինո ֆուտբոլային ակումբի ակադեմիայում։ Ռյուտովի դեմ ընկերական խաղերից մեկում Սարկիսովը դարձավ հեթ-տրիկի հեղինակ, դրանից հետո Ռյուտովը պայմանագիր կնքեց Սարկիսովի հետ։ Ռյուտովի կազմում՝ իր առաջին մրցաշրջանում Սարկիսովը մասնակցեց 29 խաղի՝ դառնալով 3 գոլի հեղինակ։ 2008 թվականին Ռյուտովի ֆինանսական խնդիրների պատճառով Սարկիսովը տեղափոխվեց Մոսկվայի Լոկոմոտիվի 2-րդ թիմ։ 2010 թվականին, Ռուսաստանի 2-րդ դիվիզիոնում Սարկիսովը դարձավ թիմի ռմբարկուն և առաջնության լավագույն հարձակվողը՝ խփելով 21 գոլ։
Լոկոմոտիվ
2009 թվականի, դեկտեմբերի 9-ին Սարկիսովը պայմանագիր ստորագրեց Լոկոմոտիվի առաջին թիմի հետ։ Սարկիսովի՝ Ռուսաստանի Պրեմիեր լիգայում խաղալու երազանքը իրականացավ ։ Թիմի գլխավոր մարզիչ Յուրի Կրասնոժանի ղեկավարությամբ Սարկիսովը չմասնակցեց ոչ մի խաղի։ 2011 թվականի, մարտին նա վարձավճարով տեղափոխվեց Շիննիկ վարձավճարի հիմունքներով։
Շիննիկ
Ապրիլի 4-ին Սարկիսովը իր առաջին խաղն անցկացրեց Շիննիկի կազմում՝ ընդդեմ Շիննիկի։ Սարկիսովը դաշտ դուրս եկավ 64-րդ րոպեին՝ փոխարինելով Էլդար Նիզամուդտինովին։ Ապրիլի 25-ին՝ Ալանիայի դեմ խաղում Սարկիսովը խփեց իր առաջին գոլը։ Հանդիպումն ավարտվեց ոչ-ոքի՝ 2-2 հաշվով։ Սարկիսովը Շիննիկի 2-րդ լավագույն ռմբարկուն էր այդ մրցաշրջանում։
Վոլգա
2012 թվականի, հունիսի 23-ին Սարկիսովը վարձավճարվ տեղափոխվեց Վոլգա, որտեղ հանդես էր գալիս 14 համարի մարզաշապիկի ներքո։ Սարկիսովը դարձավ դուբլի հեղինակ 2013 թվականի մարտի 15-ին։ Վոլգան հաղթեց 2-1 հաշվով՝ Սարկիսովի դուբլի շնորհիվ։
Ուրալ
2013 թվականին Սարկիսովը տեղափոխվեց Ուրալ։ Նա իր միակ գոկը խփեց առաջնության 4-րդ տուրում։
Վոլգա
2014 թվականի, փետրվարին Ուրալը հայտարարեց Սարկիսովի տռանսֆերի մասին լուրը։ Սարկիսովը տեղափոխվեց Վոլգա, որտեղ նա խաղում էր նախորդ մրցաշրջանում, բայց վարձավճարով։
Միջազգային կարիերա
Սարկիսովը 2011 թվականին հրավիրվեց Հայաստանի ազգային հավաքական։ 2011 թվականի, սեպտեմբերի 6-ին՝ Սլովակիայի դեմ խաղում, նա խփեց իր առաջին գոլը։ Սարկիսովը հաջող է հանդես գալիս հավաքականում։
Ակումբային
Լոկոմոտիվ 2
Արտաքին հղումներ
Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Ուրալի ֆուտբոլիստներ Կատեգորիա:Վոլգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Հայաստանի հավաքականի ֆուտբոլիստներ Կատեգորիա:Ռուսահայ ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Տարասովկա (գյուղ, Ռոմնիի շրջան)
Տարասովկա (Тарасівка), գյուղ Ուկրաինայի Սումիի մարզի Ռոմնիի շրջանում։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Զաբորե (գյուղ, Կարդիմովսկի շրջան)
Զաբորե (Заборье), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Ամերիկայում (ֆիլմ)
Ամերիկայում (In America), 2002 թվականի իռլանդացի ռեժիսոր Ջիմ Շերիդանի կիսակենսագրական ֆիլմը՝ Նյու Յորքում Իռլանդիայի ներգաղթյալների կյանքի մասին։ Ժապավենն առաջադրվել է Օսկարի երեք մրցանակների համար։
Սյուժե
Իռլանդացիներ Ջոնի և Սառա Սալիվանները դստրերի՝ Քրիստիի և Արիելի հետ Կանադայից եկան ԱՄՆ՝ տուրիստական վիզայով։ Դրանից կարճ ժամանակ առաջ Սալիվանների ընտանիքի կրտսեր որդին՝ Ֆիլկինը մահացել էր ուղեղի ուռուցքից, որից հետո Ջոնին չէր հավատում Աստծուն։ Իսկ ավագ դուստր Քրիստին կարծում է, որ Ֆրենկը կարող է կատարել իր երեք ցանկությունները։ Ընտանիքի համար ամենադժվար պահերին նա դիմում էր նրան.
Արտաքին հղումներ
Կատեգորիա:2002 ֆիլմեր Կատեգորիա:Իռլանդական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Բրիտանական ֆիլմեր Կատեգորիա:Fox Searchlight Pictures ֆիլմեր
Մարտին Կարադաղյան
Մարտին Կարադաղյան (Martín Karadagián, ապրիլի 30, 1922, Բուենոս Այրես, Արգենտինա - օգոստոսի 27, 1991, Բուենոս Այրես, Արգենտինա), արգենտինահայ պրոֆեսիոնալ ըմբշամարտիկ (ռեստլեր) և դերասան։
Կենսագրություն
Կարադաղյանը ծնվել է Բուենոս Այրեսի Սան Տելմո թաղամասում՝ հայ հոր և իսպանացի մոր ընտանիքում։ Մանկուց սկսում է մարզվել հունահռոմեական ըմբշամարտով և 1947 թվականի ազգային առաջնությունում տանում իր առաջին հաղթանակը ։ Դերասանական կարիերայով սկսել է զբաղվել 1957 թվականին՝ նկարահանվելով «Հանդիպում փառքի հետ» (Reencuentro con la gloria) դրամայում, որում մարմնավորում է ռինգում հակառակորդին պատահաբար սպանած պրոֆեսիոնալ ըմբշամարտիկի։ Ավելի ուշ՝ 1963 թվականին, հանդես է գալիս Ալբերտո Օլմեդոյի «Կապիտան Պիլուսոյի արկածները սարսափի ամրոցում» կատակերգությունում։
Կարադաղյանը հայտնի դարձավ «Տիտանները ռինգում» (Titanes en el ring) ռեստլինգին նվիրված հեռուստատեսային ծրագրում իր էպիզոդիկ դերի շնորհիվ, որն ընդմիջումներով եթեր հեռարձակվեց 1962-1983 թվականներին։ Հեռուստաշարը հայտնի դարձավ նաև ամբողջ Լատինական Ամերիկայում և 1974 թվականին Կոստա Ռիկայում նկարահանված էպիզոդով Կարադաղյանը սատարեց նախագահի թեկնածու Խերարդո Վենսեսլաո Վիլյալոբոսին, ով հաղթանակ տարավ ընտրություններում ։ Հեռուստաշարում Կարադաղյանի վերջին անգամ մասնակցեց 1984 թվական, իսկ ավելի ուշ սկսեց նկարահանվել յոգուրտային ապրանքանիշի մի շարք գովազդներում։
Տառապել է շաքարային դիաբետով, ինչի պատճառով անդամահատվել է ոտքը։ Մահացել է 1991 թվականին Բուենոս Այրեսում և թաղվել Լա Ռեկոլետա գերեզմանոցում ։ Հետագայում նրա կիսանդրին կանգնեցվել է Պաչեկո դե Մելո մարզասրահում։
Արտաքին հղումներ
Կատեգորիա:Արգենտինահայ ըմբշամարտիկներ Կատեգորիա:Արգենտինահայ դերասաններ Կատեգորիա:Հայ պրոֆեսիոնալ ըմբշամարտիկներ
Չուվարեզ
Չուվարեզ (Чуварез, Сыбаръяҙ), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 205 մարդ։
Ստանիսլաո Կանիցարո
Ստացել է ցիանամիդ (1851) և հայտնաբերել Կանիցարոյի ռեակցիան։ Ճշտել է մի քանի տարրերի (հատկապես մետաղների) ատոմական զանգվածները և ցույց տվել Ավոգադրոյի օրենքի կիրառման սահմանները։ Սահմանազատել է «ատոմ», «համարժեք» և «մոլեկուլ» հասկացությունները։
Գրականություն
Կատեգորիա:Իտալացի քիմիկոսներ Կատեգորիա:Լոնդոնի թագավորական միության արտասահմանյան անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Իտալիայի քաղաքական գործիչներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Ֆրանսիայի Գիտությունների ակադեմիայի թղթակից անդամներ Կատեգորիա:Բավարիայի գիտությունների ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:Ռուսաստանի ԳԱ թղթակից անդամներ Կատեգորիա:Իտալիայի Հանրապետության սենատորներ Կատեգորիա:Իտալացի ճանապարհորդներ
Թղթադրամների թանգարան
Թղթադրամների թանգարան (Νομισματικό Μουσείο), դրամագիտական թանգարան, որը գտնվում է նույնանուն քաղաքի Կերկիրա կղզու վրա։ Թանգարանում ներկայացվել է առավել ամբողջական թղթադրամների հավաքածու, որոնք ծագել են Հունաստանի տարածքում։
Պատմություն
Թղթադրամների թանգարանը բացվել է 1981 թվականին Իոնիական բանկի (Ionian Bank) նախկին շենքում։ Այդ շենքը կառուցվել է 1840 թվականին ճարտարապետ Այոենիս Քրոնիսի նախագծով։ 2000 թվականին Իոնիական բանկը միացել է Ալֆա բանկի հետ և թանգարանի գործունեությունը դադարեցվել է։ 2003 թվականից անց են կացվել մասշտաբային ցուցադրություններ և թանգարանի շինության վերականգնումը։ Թղթադրամների թանգարանի կրկին բացումը տեղի է ունեցել միայն 2005 թվականին։ 2007 թվականի հուլիսին թանգարանի երկրորդ հարկում բացվել է ցուցասրահ` ժամանակավոր ցուցահանդեսների համար։
Հավաքածու
Թղթադրամների թանգարանի հավաքածուն իր մեջ ներառում է շուրջ 2000 հունական դրամանիշների օրինակներ, 1822 թվականից սկսած և մինչ այժմ։ Թանգարանում ներկայացվել են փաստաթղթեր, հաշվապահական մատյաններ, չեկեր, լուսանկարներ, կապված Հունաստանի փողի օգտագործման պատմության հետ։ Հավաքածույի մեջ մտնում են Եվրո միավորյալ արժույթների եվրոպական օրինակներ, որոնք 2002 թվականին փոխարինել են հունական ազգային արժույթին` Հունական դրախմային։
Յուրահատուկ հետաքրքրություն են ներկայացնում թղթադրամները, առաջինը թողարկվել է Հունաստանի անկախ նախագահ Գրիս Կապոդիստրիասի կողմից։ Թանգարանային հավաքածուներում պահվում են գանձատան բաժնետոմսերը, թողարկվել է հունական ժամանակավոր կառավարության կողմից։ Թանգարանում կարելի է տեսնել շատ քիչ թղթադրամներ, որոնք թողարկվել են 1920 թվականին և լայն տարածում չեն ստացել։ Նրա մեջ պատկերված է Սոֆիայի Սուրբ ժողովը Կոստանդնուպոլսում առանց օսմանյան մինարեների։ Թանգարանում ներկայացվում են թղթադրամներ, որոնք թողարկվել են Երկրորդ համաշխարհային պատերազմի օկուպացիոն կառավարության ժամանակ։ Թղթադրամները, որոնք թողարկվել են ժամանակավոր կառավարության և արժևորությունների կողմից, ցորենի համարժեքային կիլոգրամով։ Թղթադրամները 100 միլիարդ դրախմ են, որոնք հայտնվել են 1944 թվականի գեր գնաճների պատճառով։
Այցելուներին առաջարկել են մասնակցել ժամանակակից թղթադրամների պատրաստման գործընթացին, էսքիզից մինչև փորագրումներ և կնիքներ։
Արտաքին հղումներ
Կատեգորիա:Դրամագիտության թանգարաններ Կատեգորիա:Հունաստանի թանգարաններ Կատեգորիա:1981 հիմնադրված թանգարաններ
Հարաբերական ատոմային զանգված
Ատոմային հարաբերականություն
Բոլոր քիմիական տարրերի ատոմները ունեն շատ փոքր զանգված։ Որոշ ֆիզիկոսներ կարողացել են չափել մի շարք քիմիական տարրերի ատոմային զանգվածները, սակայն դրանք շատ փոքր թվեր են։
Օրինակ՝ ածխածին քիմիական տարրի (քիմիական նշանը՝ C, ատոմային թիվն է՝ 6) հարաբերական ատոմային զանգված C = 0,000 000 000 000 000 000 000 002 գ։ Քանի որ այս թիվը շատ փոքր է դժվար է նրանով հաշվարկներ կատարել և կիրառության մեջ է դրվել Հարաբերական ատոմային զանգված մեծությունը, որը ցույց է տալիս թե տվյալ տարրը (Ածխածին), քանի անգամ է մեծ ջրածնի հարաբերական ատոմային զանգվածից (Ar)։
Հարաբերական ատոմային զանգվածի չափման մեծությունը ջրածնի Հարաբերական ատոմային զանգվածն է, որը հավասար է 1-ի։ Քանի որ ածխածնի ատոմների զանգվածը 12 անգամ ծանր է հիդրոգենիումի ատոմների զանգվածից, հետևաբար Ar (C) = 12
Հարաբերական ատոմային զանգվածը չափողականություն չունի, այն հարաբերական մեծություն է։
Ատոմի զանգվածը՝ զանգվածի ատոմային միավորներով արտահայտված, և ատոմի հարաբերական ատոմային զանգվածը թվային արժեքով միմյանց հավասար են։
Քիմիական տարրի հարաբերական ատոմային զանգվածն իմանալով՝ կարող ենք որոշել տարրի մեկ ատոմի իրական զանգվածը։ Այդ նպատակով տարրի հարաբերական ատոմային զանգվածը բազմապատկում ենք զանգվածի ատոմային միավորով։
Բոլոր տարրերի հարաբերական ատոմային զանգվածները ներկայացված են Մենդելեևի քիմիական տարրերի պարբերական համակարգում։ Գործնականում օգտվում են հարաբերական ատոմային զանգվածների՝ մինչև ամբողջ թիվ կլորացված արժեքներից, բացառությամբ քլորի, որի ատոմային զանգվածի հարաաբերական արժեքը հավասար է 35,5-ի։
Արտաքին հղումներ
Կատեգորիա:Քիմիա Կատեգորիա:Հարաբերական ատոմային զանգված
Զաբորե (գյուղ, Յարցևսկի շրջան)
Զաբորե (Заборье), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Ադեր շրջան (Կենտուկի)
Ադեր շրջան (Adair County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածքը 1.054 կմ² է, բնակչությունը՝ 18.656 մարդ (2010 թ. տվյալներով) ։ Շրջկենտրոնն է Կոլումբիա բնակավայրը ։ Կազմավորվել է 1802 թնականին և կոչվել Կենտուկի նահանգի խորհրդարանի այն ժամանակվա խոսնակ, հետագայում (1820 – 1824)՝ նահանգապետ Ջոն Ադերի անունով ։
Շրջանում պահպանվել են ԱՄՆ-ի Կարմիր գրքում գրանցված ամերիկյան շագանակենու նմուշներ ։
Չափիչ սարք
Չափիչ սարք, չափման միջոց, որը հնարավորություն է տալիս անմիջապես հաշվելու (գրանցելու) չափվող մեծության արժեքը։ Անալոգային չափիչ սարքում հաշվումը կատարվում է սանդղակով, իսկ թվայինում՝ թվային հաշվիչ հարմարանքով։
Կիրառություն
Ցուցադրական չափիչ սարքը նախատեսված է ցուցմունքների միայն տեսողական հաշվման համար, գրանցող չափիչ սարք (ինքնագիր՝ ցուցմունքները գրանցում է դիագրամի տեսքով, տպագրող՝ ցուցմունքները տպագրում է թվերի տեսքով) հանդերձված է սևեռման հարմարանքով։ Ուղղակի գործողության չափիչ սարքում (մանոմետր, ամպերմետր) իրականացվում է չափվող մեծության մեկ կամ մի քանի փոխակերպում, և արժեքը չի համեմատվում հայտնի համանուն մեծության հետ։ Համեմատման չափիչ սարքում չափվող մեծությունը անմիջականորեն համեմատվում է չափով արտահայտված համանուն մեծության հետ։ Չափիչ սարքերի տարատեսակներից են նաև ինտեգրող և գումարող սարքերը։
Կատեգորիա:Սարքեր
Կաբան Տիվիս
Կաբան Տիվիս (Кабан-Тывис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բար գետի ափին։ Գետի երկարությունը կազմում է 31 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Մունդա
Մունդա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
(4313) Բուշե
(4313) Բուշե (Bouchet), աստերոիդ աստերոիդների հիմնական գոտում։ Հայտնաբերվել է 1979 թվականի ապրիլի 21-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,652366 ա. մ., առավելագույնը մոտենում է 2,6191 ա. մ. հեռավորության վրա և հեռանում 2,6856 ա. մ. ։ Արեգակի շուրջ մեկ ամբողջական պտույտ է կատարում 1577,79 երկրային օրվա ընթացքում, իր ուղեծրով շարժվելով միջինում 0,228168 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,28° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տոռնատա
Տոռնատա  (Tornata), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 520 մարդ, խտությունը՝ 52 մարդ/կմ²։ Տարածքը գրավում է 10 կմ²։ Էլեկտրոնային փոստ՝ 26030։ Հեռախոսային կոդ՝ +39 0375։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Իմրե Շինկովիչ
Իմրե Շինկովիչ (Sinkovits Imre, 21 սեպտեմբերի, 1928, Բուդապեշտ, Հունգարիա – 18 հունվարի, 2001, Բուդապեշտ), կինոյի և թատրոնի հունգարացի դերասան ։ Հունգարիայի ժողովրդական արտիստ։ Կոշութի անվան ազգային մրցանակի դափնեկիր (1966), թատերական արվեստի բնագավառում շնորհվող Մարի Յասաիի անվան պետական մրցանակի կրկնակի դափնեկիր (1955, 1962)։
Կենսագրություն
Իմրե Շինկովիչը ծնվել 1929 թվականի սեպտեմբերի 21-ին Բուդապեշտում։ Թատերական ներկայացումների մասնակցել սկսել է դպրոցական տարիներին։ Պրոֆեսիոնալ մակարդակում առաջին անգամ ելույթ է ունեցել 1948 թվականին։ 1949 թվականից մինչև 1956 թվականը խաղացել է Բուդապեշտի Ազգային թատրոնի բեմում։ 1951 թվականին ավարտել է թատրոնի և կինոյի ինստիտուտը։
Հեղափոխության ճնշումից հետո Իմրե Շինկովիչին մեկուկես տարով արգելել են զբաղվել թատերական գործունեությամբ և հեռացրել են Ազգային թատրոնից։ 1958-1963 թվականներին նա աշխատել է Յոժեֆ Աթիլայի թատրոնում։ 1963 թվականին վերադարձել է Ազգային թատրոն և երկար տարիներ եղել է նրա մենակատարներից մեկը։ Խաղացել է տարբեր դերեր՝ կատակերգականից մինչև ողբերգական համաշխարհային դասականների ու հունգարացի հեղինակների գործերի բեմադրություններում (Էսքիլես, Շեքսպիր, Լոպե դե Վեգա, Անտոն Չեխով, Մաքսիմ Գորկի, Վիկտոր Հյուգո, Դյումա, Բեռնարդ Շոու, Բեն Ջոնսոն, Դյուլա Իյեշ և այլն)։
Արտաքին հղումներ
Կատեգորիա:Հունգարացի դերասաններ Կատեգորիա:Կոշութի մրցանակի դափնեկիրներ Կատեգորիա:Հունգարիայի վաստակավոր արտիստներ Կատեգորիա:Հունգարիայի ժողովրդական արտիստներ
Post Malone
Օսթին Ռիչարդ Պոստ (Austin Richard Post,, առավել հայտնի է Post Malone կեղծանվամբ), ամերիկացի հիփ հոփ կատարող, երգահան և պրոդյուսեր։ Նա լայնորեն ճանաչվել է 2015 թվականի փետրվարին իր առաջին դեբյուտային սինգլից՝ «White Iverson»-ի թղարկումից հետո ։ Դրան հաջորդեցին Ջասթին Բիբերի և Quavo-ի հետ երգերը։ Առավել մեծ հաջողության է հասել ռեփեր 21 Savage-ի հետ՝ իրենց «Rockstar»-ով, որը Billboard Hot 100 և մի շարք այլ չարթերում զբաղեցրել է առաջին հորիզոնականը։ 2015 թվականի օգոստոսին Post Malone-ը պայմանագիր է կնքել Republic Records լեյբլի հետ։ 2016 թվականի դեկտեմբերի 9-ին նա թողարկել է իր առաջին՝ «Stoney» ստուդիական ալբոմը, որը Billboard 200-ում զբաղեցրել է 6-րդ հորիզոնականը ։
Կենսագրություն
Ծնվել է 1995 թվականի հուլիսի 4-ին Նյու Յորք նահանգի Սիրակյուս քաղաքում ։ Պոստը մեծացել է իր հոր Ռիչ Պոստի և իր խորթ մայր Ջոդի Փոստի հետ։ Պոստի հայրը իր երիտասարդ տարիքում դիջեյ էր և ներկայացրեց երաժշտության տարբեր ժանրեր, այդ թվում` հիփ հոփ, քանթրի և ռոք ։
Նա ընդունվեց Սիրաքյուսի համալսարան, մի քանի ամիս սովորեց այնտեղ, իսկ հետագայում թողեց այն։ Հետագայում Պոստը իր ընկերոջ` Ջեյսոն Ստոուքսի հետ տեղափոխվեց Լոս Անջելես, Կալիֆորնիա ։ Տեղափոխելուց հետո Պոստը, Ստոուքսը և մի քանի այլ պրոդյուսերներ ստեղծեցին BLCKVRD երաժշտական խումբը և միասին երգեր ձայնագրեցին ։ Նրանցից ոմանք, այդ թվում` Պոստը, տեղափոխվել են Սան Ֆերնանդո։
Երաժշտության ոճ
Պոստի երաժշտությունը նկարագրվում է որպես «քանթրի, գրանջ, հիփ հոփ և R&B» : Օսթին իրեն կոչում է բազմակողմանի ։ Նրա վոկալը լակոնիկ ոճի է։ Պոստը իրեն անվանում է նաև «առանց ժանրի»։ Նա ունի Բոբ Դիլանի կերպարով դաջվածք։
Ծանոթագրություններ
Կատեգորիա:Post Malone Կատեգորիա:Ամերիկացի փոփ երգիչներ Կատեգորիա:Ամերիկացի հիփ հոփ երգիչներ Կատեգորիա:21-րդ դարի ամերիկացի ռեփերներ
Ջոշ Գադ
Ջոշ Գադ (Josh Gad, ), կինոյի և թատրոնի ամերիկացի դերասան։ Հայտնի է դարձել «Վերադարձ դեպի քեզ» («Back To You») կատակերգական ֆիլմում մարմնավորած դերից հետո։
Կենսագրություն
Գադը ծնվել է հրեական ընտանիքում։ Նրա հայրը Միացյալ Նահանգներ գաղթել է Աֆղանստանից։ Մանկուց երազել է դառնալ դերասան։
1999 թվականին ավարտել է Նոր հարավարևելյան համալսարանը։
Սերգեյ Հարությունյան
Սերգեյ Իվանի Հարությունյան (ապրիլ, 1937, Երևան - հունվարի 19, 2000, ք. Սիսիան (Սյունիքի մարզ)), հայ վիրաբույժ։ Բժշկական գիտությունների թեկնածու (1975)։
Ջոշ Գադ
Կենսագրություն
Նա «Շտապ օգնություն» սերիալում խաղացել է էպիզոդիկ դեր, ինչպես նաև «Շատ նայելով դետեկտիվներ» ֆիլմում խաղացել է Լյուսի Լյուի հետ։
Սերգեյ Հարությունյան
Կենսագրություն
1960 թվականին ավարտել է Երևանի պետական բժշկական ինստիտուտը։ 1968-1988 թվականներին աշխատել է Կամպի շրջանի բուժմիավորումում, Անդրկովկասի երկաթուղային վարչության Երևանի բաժանմունքի կլինիկական հիվանդանոցում, Երևանի պետական բժշկական ինստիտուտում, Հանրապետական հիվանդանոցի վիրաբուժական բաժանմունքում։
Ջոշ Գադ
Կենսագրություն
2008 թվականին նկարահանվել է «Մերկ թմբկահար» երաժշտական կատակերգության մեջ, որտեղ խաղացել են նաև Էմմա Սթոունը և Ռեյն Ուիլսոնը։
Սերգեյ Հարությունյան
Կենսագրություն
1991-2000 թվականներին կամավոր և գործուղումով մեկնել է ՀՀ սահմանամերձ շրջաններ և ԼՂՀ ռազմադաշտային շարժական և կենտրոնական կլինիկական զինվորական հոսպիտալներում վիրաբուժական օգնություն է ցույց տվել բազմաթիվ վիրավոր ազատամարտիկների և խաղաղ բնակիչների։
Ջոշ Գադ
Կենսագրություն
Առավել ուշագրավ դերը Բրոդվեյում՝ ուղղագրության մրցույթի խենթ հաղթողի դերն էր, որը հետագայում կինոքննադատների մոտ առաջացրեց առավել հիացական կարծիքներ։ Նրա մյուս թատերական աշխատանքները՝ «All in the Timing» (թատրոն՝ Elephant Asylum), «The Crucible» (PPT-ում), «Skin of Our Teeth» (CMU) եւ «Axis of E» (The York թատրոն)։
Սերգեյ Հարությունյան
Մահը
Զոհվել է ուղղաթիռի վթարից (Երևան-Սիսիան-Ստեփանակերտ չվերթ)՝ հերթական առաջադրանքը կատարելիս։
Ջոշ Գադ
Կենսագրություն
2009 թվականի մայիսի 5-ին մասնակցել է հեռուստատեսությամբ հեռարձակվող «The Daily Show» հաղորդման «Աղետ Դրանդուլետների համար» խորագրում։ Վերջին անգամ մասնակցել է 2010 թվականի հունիսին։
Սերգեյ Հարությունյան
Մահը
Հետմահու պարգևատրվել է ԼՂՀ «Արիության համար» մեդալով։ Թաղված է Եռաբլուրում։
Ջոշ Գադ
Անձնական կյանքը
Գադն ամուսնացել է դերասանուհի Իդա Դարվիշի հետ 2008 թվականին։ Նրանք ունեն երկու երեխա ։
Սերգեյ Հարությունյան
Մահը
Կատեգորիա:1937 ծնունդներ Կատեգորիա:2000 մահեր Կատեգորիա:Հունվարի 19 մահեր Կատեգորիա:Հայ վիրաբույժներ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների թեկնածուներ Կատեգորիա:Եռաբլուր պանթեոնում թաղվածներ
Ջոշ Գադ
Արտաքին հղումներ
Կատեգորիա:Ամերիկացի դերասաններ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի կատակերգուներ
Խոբուլտովա
Խոբուլտովա (Хобултова), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1518 թվականին։
2001 թվականի տվյալներով Խոբուլտովա գյուղում բնակվում էր 731 մարդ։ Բնակավայրը զբաղեցնում է 3135 կմ² տարածք։ Բնակչության խտությունը կազմում էր 233,17 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Վլադիմիր-Վոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1518 թվականին հիմնադրված բնակավայրեր
Զառալյուր
Զառալյուր, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո չի վերաբնակեցվել ։
Արցախի 2000 թվականի հոկտեմբերի 3-ի օրենքով Ալիռզալարը վերանվանվել է Զառալյուր ։
Պատմամշակութային հուշարձաններ
Զառալյուր գյուղի պատմության ու մշակույթի վերաբերյալ պատմագրական և մատենագրական տվյալներ չեն պահպանվել։ Գյուղի տարածքում որևէ պատմամշակութային հուշարձաններ կամ դրանց հետքեր չեն պահպանվել, 1923 թվականին ավերվել են քուրդ թուրքալեզու բնակիչների կողմից ովքեր այդտեղ բնակություն էին հաստատել, իսկ գյուղը լքել են 1991-1993 թվականներն ընկած ժամանակահատվածը Արցախյան ազատամարտի ընթացքում։ 1993 թվականին գյուղը ազատագրվել է ։
Ծանոթագրություններ
Կատեգորիա:Արցախի Հանրապետության բնակավայրեր Կատեգորիա:Ադրբեջանի կողմի բռնազավթված տարածքներ Կատեգորիա:Շահումյանի շրջանի համայնքներ
Յուն Գաբրիել Բորքման
«Յուն Գաբրիել Բորքման» (John Gabriel Borkman), նորվեգացի դրամատուրգ Հենրիկ Իբսենի պիեսը՝ գրված 1896 թվականին։
Ստեղծման պատմություն
Պիեսի վրա աշխատանքներն սկսվել են 1896 թվականի ամռանից, սակայն հրատարակվել է նույն թվականի դեկտեմբերի 15-ին։ Պիեսի համար հիմք է հանդիսացել խարդախության համար դատապարտված մի սպայի հետ պատահած իրական դեպք, որը տաժանավայրից վերադառնալուց հետո սկսել է իրեն մեկուսացնել շրջապատից։
Սյուժե
Ներդրողների միջոցների չարաշահման պատճառով բանտ նստած բանկի նախկին տնօրեն Յուն Գաբրիել Բորքմանը ութ տարի առաջ բանտից դուրս էր եկել։ Այդ ամբողջ ժամանակ նա դուրս չէր եկել իր սենյակից և ոչ մեկի հետ չէր շփվում։ Նրա կինը՝ Գունհիլդ Բորքմանը, ատում էր ամուսնուն իր ազնիվ անունը վարկաբեկելու պատճառով։ Նրա միակ հույսն իրենց քսանամյա որդին էր՝ Էրհարթը, որի առաքելությունը մայրը կապում էր նրա հաջող ապագայի, ինչպես նաև ընտանիքի հեղինակությունը վերականգնելու մեջ։ Էլլա Ռայնտհայմը Գունհիլդի երկվորյակ քույրն էր, երկար ժամանակի ընթացքում իր տանը դաստիարակել է Էրհարթին և հիմա անբուժելի հիվանդ է, և ցանկանում է նրան վերադարձնել, որպեսզի վերջինս գունավորի նրա կյանքի մնացած մասը։ Բորքմանը և Էլլան նախկինում սիրահարված են եղել միմյանց, սակայն Բորքմանը լքել է նրան, որպեսզի բանկի տնօրեն դառնա և ամուսնանա նրա քրոջ հետ։ Էլլան կարծում էր, որ Բորքմանի զգացմունքները նրա հանդեպ սառել էին։ Բաժանման իրական պատճառն Էլլան իմանում է միայն հիմա։
Բորքմանը բացատրվում է կնոջ հետ՝ պնդելով, որ ինքը մեղավոր է միայն նրանում, որ թույլ է տվել հուսահատությունը տիրի իրեն, սակայն այդ պահից ինքը նորից կձգտի իրականացնել իր երազանքը՝ օգտակար հանածոների արդյունահանման ասպարեզում ստեղծել հսկայական կայսրություն։ Նա որդուն առաջարկում է միանալ իրեն, սակայն Էրհարթը մերժում է նրա առաջարկը և մեկնում հարավ երեսնամյա թեթևամիտ մի կնոջ՝ Ֆանի Վիլտոնի հետ։
Բորքման և Էլլան գնում են անտառ և միասին բարձրանում են լեռան գագաթը, որտեղ Բորքմանը մահանում է սրտի նոպայից։ Հիմա, երբ նա այլևս չկար, քույրերի միջև թշնամությունն ավարտվում է։
Քննադատություն
Պիեսը բարեհաճորեն է ընդունվել քննադատների և հասարակության կողմից։ Այն Իբսենի «Տիկնիկների տունը» պիեսից հետո համարվում է ամենամեծ հաջողությունը։
Արտաքին հղումներ
Կատեգորիա:Նորվեգերեն պիեսներ Կատեգորիա:Հենրիկ Իբսենի պիեսներ
Ալեն շրջան (Կենտուկի)
Ալեն շրջան (Allen County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 896 կմ² է, բնակչությունը՝ 19.956 մարդ (2010 թ. տվյալներով)։ Շրջկենտրոնն է Սկոտսվիլ բնակավայրը։ Կազմավորվել է 1815 թ.։
Կատեգորիա:Կենտուկիի շրջաններ
Զաբորե (գյուղ, Ուգրանսկի շրջան)
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Սեռային պատերազմ (ֆիլմ)
«Սեռային պատերազմ», ռուսական կինոֆիլմ նկարահանված 2015 թվականին Անդրեյ Կուրեյչիկի սցենարով։ Ռեժիսոր Կիրիլ Կուզին ։
Սյուժե
Մի խումբ երիտասարդ մարդկանց հայտնվում են մի անմարդաբնակ կղզում, առանց ուտելիքի և խմիչքի, սակայն նրանք կրում էին սուպերհերոսների հագուստներ։ Նրանք ընդհանրապես չեն հիշում, թե ինչպես են այդտեղ հայտնվել։ Նրանց հետ այդ կղզում են հայտնվել նաև երկու գեղեցիկ աղջիկներ, որոնք այնքան էլ լավ չէին տրամադրված։ Փոխանակ նրանք շփվեին իրար հետ, սիրեին միմյանց, անում են լրիվ հակառակը՝ հարվածում են իրար քարերով, փայտերով։ Սակայն վերջում նրանց մինչև առաջանում է փոքր-ինչ սեր միմյանց հանդեպ, և ամեն ինչ շատ լավ է դասավորվում ։
Ծանոթագրություններ
Կատեգորիա:Ռուսական կինոկատակերգություններ Կատեգորիա:Ռուսական մելոդրամա ֆիլմեր Կատեգորիա:2015 ֆիլմեր Կատեգորիա:Ռուսերեն ֆիլմեր
Հրեշ
Հրեշ (հն-սլվ․` дїа́волъ, հն-հուն․՝ διάβολος - զրպարտիչ ), կրոնադիցաբանական արարած, չարի գերագույն ոգին, դժոխքի կառավարիչը, մարդկանց մեղքի դրդողը։ Բոլոր ազգերում համարվում է ի սկզբանե բարու դեմ պայքարողը։ Այս կերպարը հիմնականում ներկայացվում է օձի կամ վիշապի, մողեսի կամ այլ սողունի տեսքով։ Մարմնավորումների համար օգտագործվում են այլ կենդանիներ ևս՝ չղջիկ, շուն, խոզ, այծ, կապիկ ընդ որում սրանց ավելացվում են նաև մարդկային առանձնահատկություններ ։
Հրեշը հայտնի է նաև որպես Սատանա, Լյուցիֆեր, Բեեղզեբուղ, Մեֆիստոֆելես, Վոլանդ, իսլամում՝ Իբլիս։ Սլավոնական մշակույթում կրտսեր հրեշին անվանում են չորտ, որին ենթարկվում են չար ոգիները, անգլերենում և գերմաներենում չար ոգին համարվում է հրեշին հոմանիշ, իսլամում կրտսեր հրեշին անվանում են՝ Շայթան։
Հինդուիզմում
Հինդուիզմը չարին որպես առանձին էություն չի առանձնացնում։ Բոլոր սրբերը կարող են չար գործեր կատարել։ Էությամբ հրեշին ամենամոտ կերպարը՝ Ռահու դևն է։
Այնուամենայնիվ՝ հինդուիզմի ճուղավորումներից մեկում՝ այավարիում, գոյություն ունի չարին մարմնավորող՝ Կրոնին (Kroni), աստծո տեսքով, որի հետ պայքարում է Վիշնուն։
Զրադաշտականությունում
Հիմնական հոդված՝ Ահրիման
Հին զրադաշտականության տեքստերում հրեշի վերաբերյալ որևէ հիշատակում չկա։ Բարձրագույն աստվածություն, Ահուրա Մազդան ստեղծում է «ճշմարտությունը», լինելու օրենքները, իսկ «կեղծիքը» առաջանում է նրա սխալմունքների արդյունքում, այլ ոչ թե ինչ-որ հակառակորդի գործողությունների արդյունքում։
Բուդդայականությունում
Բուդդայականությունում հրեշին համապատասխանում է դև-գայթաղիչ Մառան։
Հուդայականություն
Հուդայականությունում հրեշի հասկացություն կամ հրեշի անձնավորում որպես այդպիսին գոյություն չունի։ Կրոնական հոդվածները ոչ մի կապ չեն հիշատակում օձի (որը Ծննդոց գրքում, Եդեմում համոզեց Եվային) և «սատանայի» միջև։
Աստվածաշնչյան ha-satan (השָׂטָן) բառը թարգմանվում է որպես «հակառակորդ», այն հասարակ անուն է, որը նշանակում է մարդկանց և պայմաններին դեմ գնացող, միևնույն ժամանակ Աստծուն ծառայող հրեշտակ-մեղադրիչ ։
Հասիդական հուդայականությունում ha-satan-ն համապատասխանում է Baal Davar անվանմանը։
Իմաստություն Սողոմոնի գրքի, երկրորդականոն գրքում հրեշն համարվում է աշխարհ մահ բերողներից մեկը ։ Ենոքի երկրորդ գրքում հիշատակվում է Սատանայել հրեշտակի մասին, որն համարվում էր հետևող-հրեշտակների իշխանն ում վտարել են երկնքից և որը բաժանում էր բարին ու չարը ։ Նմանատիպ հիշատակում կա Ենոքի Առաջին գրքում, բայց այնտեղ հրեշտակների իշխանն անվանվում է Սեմիազա։
Քրիստոնեությունում
Հիմնական հոդվածներ՝ Սատանա, Լյուցիֆեր Քրիստոնեությունում հրեշն առավել հայտնի է որպես Սատանա։ Ժամանակակից քրիստոնեությունում հրեշին համարում են հրեշտակ, որը դեմ է գնացել Աստծուն։ Նրան բնութագրում են որպես մարդկանց ատող և ոչ միայն մարդկանց, այլ նաև այն ամեն ինչին ինչ Աստված է ստեղծել, նրան համարում են սուտ տարածող և մարդկային հոգիներում քաոս ստեղծող հրեշտակ։ Քրիստոնեական այլ ճյուղավորումներ հրեշին համարում են մարդկային անբարոյականության և կրքերի մարմնացում։
Սատանային հաճախ համարում են գայթակղիչ օձ, որն Եվային ստիպեց կծել արգելված պտուղը, նրան հաճախ պատկերում են օձի տեսքով։ Չնայած նրան, որ այս նույնականացման մասին խոսք չի գնում Ադամի և Եվայի պատմության ժամանակ, այս մասին հիշատակություն կա դեռ Հայտնություն Հովհաննեսի գրքում, որտեղ Սատանային անվանում են հենց օձ։
Աստվածաշնչային տեքստերում հրեշին անվանում են՝ «վիշապ», «հնադարյան օձ», իսկ Սատանային՝ «այս աշխարհի արքայազն»։
Իսլամում
Հիմնական հոդված՝ Իբլիս
Իսլամում հրեշի կերպարին համապատասխանում է Իբլիսը, որն համարվում էր ջին, որին Ալլահը մնացած հերշտակներից զատ, որոնց ստեղծել էր լույսից՝ Իբլիսին ստեղծել էր կրակից։ Երբ Ալլահը հրամայեց Իբլիսին խոնարհվել Ադամի առջև, ջինն անտեսեց Ալլահի խոսքը և այդ պատճառով վտարվեց երկնքից։ Իբլիսը երդվեց, որ սուտ տարածելով մարդկանցից վրեժ կլուծի։
Կրտսեր հրեշներն ու չար ոգիները կոչվում են՝ շայտաններ։
Մի քանի լեգենդներում խոսվում է, որ Իբլիսն անվավել է Ազազել։ Ենոքի Գրքում և Թալմուդում նա համարվել է վտարված հրեշտակների առաջնորդ, որոնց վտարել են երկրային կանանց հետ ունեցած սիրային հարաբերությունների պատճառով։
Սատանիզմում
Հիմանկան հոդված՝ Սատանա
Սատանիզմն ու նմանատիպ կրոնները հրեշին ընդունում են որպես աստված։ Եվ որպես կանոն կրոնի հիմնքն ու դիցաբանությունը փոխառված է քրիստոնեությունից։ Սատանայի եկեղեցում հրեշն համարվում է մարդկության առաջնային վիճակն, իսկ գերբնական ուժերի՝ Աստծո և հրեշի գոյությունը բացառվում է ։
«Նոր դարի» կրոններում
Նյու Էյջի ճյուղերը, վանելով քրիստոնեությանը, պահպանել են հրեշի մասին այն պատկերացումները որոնք հրեշին համարում էին չարի մարմնավորումը կամ, ծայրահեղ դեպքում մարդկային այլասեռվածության սիմվոլը, բայց ընդհանուր առմամբ նրանք մերժել են այդ կոնցեպցիան և մերժում են հրեշի գոյությունը։
Հին Հռոմում
Հին Հռոմի տարածքում, շատ հեթանոսների շնորհիվ այս կոնցեպցիան տարածում չի գտել ։
Նեոհեթանոսությունում հանդիպում են հրեշի վիզուալ կերպարանքներ, որոնք կապ ունեն քրիստոնեությունում հրեշի կերպարանքի հետ, որտեղ այն պատկերվում է պոզավոր արարածի տեսքով, սակայն հենց քրիստոնյաներն են այդ արարածին կապում հրեշի հետ ։
Սլավոնական դիցաբանությունում
Սլավոնական աստվածների պանթեոնում չար ուժերը ներկայացնում են մի քանի ոգիներ, միակ և առաջնային չար ոգի գոյություն չունի։ Քրիստոնյաների գալուց հետո սլավոնները հրեշին որպես հոմանիշ սկսեցին օգտագործել չար ոգի բառակապակցությունը։ Առանձնանում է կրտսեր հրեշը՝ չորտը, որին ենթարկվում են չար ոգիները։
Ռումինամոլդովական դիցաբանությունում
Մոլդովայի և Ռումինիայի ժողովրդական բանահյուսության (հիմնականում) հեքիաթներում, երգերում և դոյնաներում, հրեշը՝ «դավաճանների պետը», ոչ հաճախ հանդիպում է Սկարաոսկի (Scaraosky) անվանմամբ։
Lucid Dreams
«Lucid Dreams» (Գիտակցված երազներ, այլ անվանում՝ «Lucid Dreams (Forget Me)», Գիտակցված երազներ (մոռացիր ինձ), ամերիկացի երաժիշտ Juice Wrld-ի երգը։ Պաշտոնապես թողարկվել է Grade A Productions և Interscope Records լեյբլներում 2018 թվականի մայիսի 4-ին, իսկ դրանից առաջ թողարկվել էր SoundCloud-ում 2017 թվականի հունիսին։ Երգի պրոդյուսերը եղել է Նիք Միրան։ Billboard Hot 100 հիթ-շքերթում ընդգրկվելու առաջին շաբաթում զբաղեցրել է առաջին հորիզոնականը , իսկ հետագայում հասել է երկրորդ հորիզոնականին ։
Պատմություն
«Lucid Dreams» երգն սկզբում թողարկվել է SoundCloud-ում անվճար հեռարձակման համար Juice WRLD 9 9 9 մինի ալբոմի շրջանակներում 2017 թվականի հունիսի 15-ին ։ Վերջնական արդյունքում այն ունեցել է 2,5 մլն ունկնդրում, ինչի շնորհից հետագայում թողարկվել է որպես սինգլ 2018 թվականի մայիսի 4-ին ։
Juice WRLD-ը պատմել է, որ երգը ստեղծվել է որպես «թերապիայի սեանս» հարաբերություններում խնդիրներ ունեցած լինելու ժամանակ ։
Տեսահոլովակ
«Lucid Dreams» երգի տեսահոլովակը, որի պրոդյուսերը եղել է Քոուլ Բեննետը, թողարկվել է 2018 թվականի մայիսի 10-ին ։ HotNewHipHop-ից Milca P.-ն այն նկարագրել է որպես «պսիխոդելիկ և վերացական» ։
Ծանոթագրություններ
Կատեգորիա:2018 երգեր
Չուրաևո (գյուղ, Ալշեևսկի շրջան)
Չուրաևո (Чураево, Сурай), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 455 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Get Your Heart On – The Second Coming!
Get Your Heart On – The Second Coming!, կանադական փոփ-փանք խումբ Simple Plan-ի մինի-ալբոմը, որը թողարկվել է 2013 թվականի նոյեմբերի 29-ին Ավստրալիայում ։
Նոխածանա
Նոխածանա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Get Your Heart On – The Second Coming!
Ծանոթագրություններ
Կատեգորիա:2013 ալբոմներ Կատեգորիա:Անգլալեզու ալբոմներ
Նոխածանա
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ուելսյան կորգի
Ուելսյան կորգի (Welsh Corgi կամ Corgi,  ), Ուելսում առաջացած փոքր տեսակի հովվաշուն։ Կորգի անվանումը առաջացել է ուելշերեն cor և ci (հետագայում դարձել է gi) բառերից, որոնք համապատասխանաբար նշանակում են գաճաճ և շուն։
Կա Կորգիի երկու հիմնական ցեղատեսակ՝ ուելսյան պեմբրոկ կորգի և ուելսյան կարդիգան կորգի։ Երկու ցեղատեսակների միջև նկատելի են ֆիզիկական, արտաքին տարբերություններ։ Համաձայն ցեղատեսակին հատուկ չափանիշների՝ կարդիգանը քաշով ու չափսերով ավելի մեծ է։ Նրանց պոչերը նույնպես տարբերվում են, և նախկինում ընդունված երևույթ է եղել դրանք հատելը, ինչը հիմա արգելված է։
Պատմականորեն ընդունված է, որ պեմբրոկ ցեղատեսակը տարածվել է 10-րդ դարում ֆլամանդացի ջուլհակների շնորհիվ, մինչդեռ կարդիգան ցեղատեսակը տարածվել է սկանդինավյան վերաբնակիչների միջոցով, սակայն երկու տեսակներն էլ սերել են շվեդական վալհունդ ցեղատեսակից։
Պեմբրոկ տեսակը ավելի հայտնի է ու տարածված, սակայն դեռևս դասվում է Միացյալ Թագավորության շների խոցելի ցեղատեսակների շարքին ըստ անգլիական Քեննել ակումբի ։ Պեմբրոկ տեսակը նման մեծ ճանաչում է ձեռք բերել Եղիսաբեթ II թագուհու շնորհիվ, որ ուներ ավելի քան 30 պեմբրոկ կորգի, կորգի ու տաքսա տեսակների խաչասերումից ստացված դորգի անունով հայտնի ցեղատեսակներ։
Պատմություն
Պեմբրոկշիրը և Քարդիգանշիրը Հարավարևմտյան Ուելսում հարակից պատմական գյուղատնտեսական շրջաններ են։ Ուելսյան կարդիգանը հովվաշան ցեղատեսակ է եղել, որը ունեցել է նաև Հիլեր անունը, քանի որ փոքրամարմին լինելով հանդերձ ստիպել է իրենից ավելի մեծ կենդանիներին շարժվել՝ վերջիններիս ոտքերը կծելով։ Փոքր չափսերն ու բնածին ճարպկությունը ուելսյան կորգիներին թույլ էր տալիս խուսափել խոշոր եղջերավոր կենդանիների սմբակների հարվածներից։ Կորգի բառը ուելշերենից թարգմանաբար նշանակում է խառնածին կամ գաճաճ շուն (cor = գաճաճ, ci = շուն, հետագայում ci-ն դարձել է gi), ինչը ամենևին էլ այս տեսակի շների փոքր չափսերը ծաղրելու համար չէ, այլ պարզապես նկարագրական տերմին է։ Կորգիների ծագման մասին բազմաթիվ վարկածներ կան, շատերը հավատացած են, որ այս երկու ժամանակակից ցեղատեսակները մեկ ընդհանուր ծագում ունեն, մինչդեռ մյուսները ուելսյան պեմբրոկ կորգիների՝ 10-րդ դարում ներմուծումը, վերագրում են ֆլամանդական ջուլհակներին։ Հետագա տեսությունների համաձայն պեմբրոկ ցեղատեսակը կարող է առաջացած լինել Գերմանիայի տարածքում Կենտրոնական Եվրոպայի հովվաշներից։ Կախված այս ցեղատեսակի շների ներմուծման ժամանակահատվածից, դրանք կարող են լինել գերմանական բիգլ կամ տաքսա։
Ուելսյան կարդիգան կորգի ցեղատեսակի ծագումը վերագրվում է տարածաշրջանում սկանդինավյան ժողովուրդների վերաբնակեցմանը։ Նման չափերի շներ գոյություն ունեն նաև ժամանակակից Սկանդինավիայում, որոնց անվանում են շվեդական վալհունդ, և որոշ պատմաբաններ պնդում են, որ այս երկու ցեղատեսակները ունեն մեկ, ընդհանուր նախահայր։ Երբ 19-րդ դարում խոշոր եղջերավորներից անցում կատարեցին մանր եղջերավոր կենդանիների, կորգիների գործառույթը ոչխարներ արածեցնելիս այլևս անհրաժեշտ չէր։ Ուելսյան կորգիների նմանությունը վերագրվում է երկու ցեղատեսակների խաչասերմանը կամ պարզապես ընտրովի բուծմանը, ինչի պատճառը մարդիկ էին, որոնք ցանկանում էին, որ կարդիգան ցեղատեսակը իր բնույթով ավելի մոտ լինի պեմբրոքին։
Կորգիների առաջին արձանագրված մասնակցությունը ցուցահանդեսին գրանցվել է 1925 թվականին։ Կապիտան Ջ. Փ. Հովելը հանդիպում ունեցավ կարդիգան և պեմբրոկ ցեղատեսակներ բուծողների հետ և ձևավորեց Ուելսյան Կորգի ակումբը, որի սկզբնական անդամները 59 էին։ Կազմվեց ցեղատեսակի ընդհանուր չափանիշներ, և կորգիները սկսեցին հայտնվել ցուցադրական շոուներում։ Մինչ այդ, ոչ մի ցեղատեսակ չէր բուծվել հատուկ արտաքին տեսքի համար։ Ակումբի անդամներին առաջին հերթին հետաքրքրում էր պեմբրոկ ցեղատեսակը, թեև հայտնի էր նաև կարդիգանը։ Այդ ժամանակ երկու ցեղատեսակները համապատասխանաբար անվանվեցին պեմբրոկշիր և կարդիգանշիր, իսկ ավելի ուշ անվանումները կրճատվեցին։ Սկզբնական շրջանի ցուցահանդես շոուներում երկու տեսակների բուծողների միջև հաճախ էին տարաձայնություններ լինում, քանի որ ժյուրիի անդամները, ովքեր բուծում էին երկու տեսակներից մեկը, իրենց նախապատվությունը տալիս էին հենց այդ տեսակին։ Ուելսյան կորգիները առաջին անգամ հայտնվել են 1927 թվականին Միացյալ Թագավորությունում անցկացվելիք Քրաֆթս ամենամյա ցուցահանդեսին ։
Առաջին մրցանակը շնորհվել է 1928 թվականին Քարդիֆ շոուի ժամանակ կարմիր և սպիտակ մորթիով պեմբրոկ ցեղատեսակի՝ Շան Ֆեչ անունով կորգիի։ Երկու ցեղատեսակներին շարունակում էին գնահատել նույն անվան տակ մինչ 1934 թվականը, երբ Քեննել ակումբը առանձնացրեց դրանք։ Այդ նախնական շրջանում տոհմային գրքերում մոտ 59 կարդիգաններ և 240 պեմբրոկներ էին գրանցված։ Որոշումը, թե որ ցեղատեսակին է պատկանում յուրաքանչյուր շուն, երբեմն թողնվում էր տերերի հայեցողությանը, որոնք ազատ էին ընտրելու այն ցեղատեսակը, որը իրենց կարծիքով առավել նպատակահարմար է։ Առաջին շունը, որ շոուի բաց ցուցադրության ժամանակ ճանաչվել է լավագույնը, եղել է Բավըթ Փիվիթը։
Ուելսյան կարդիգան կորգի ցեղատեսակը շարունակում էր լինել ավելի հազվադեպ, քան պեմբրոկը։ 1940 թվականին կարդիգան կորգիների միայն 11 գրանցում է կատարվել։ Երկու ցեղատեսակներն էլ պահպանվել են Երկրորդ համաշխարհային պատերազմի ժամանակ, թեև պատերազմի ավարտին Քեննել ակումբում գրանցված էին միայն 61 կարդիգաններ։ Պեմբրոկ ցեղատեսակը մեծ տարածում է գտել Միացյալ Թագավորությունում հետպատերազմյան տարիներին։ 1953 թվականին այն ճանաչվել է՝ չորրորդ ամենատարածված ցեղատեսակը Քեննել ակումբի կողմից՝ զիջելով անգլիական կոկեր սպանիելին, գերմանական հովվաշանը և պեկինեսին ։ 1955 թվականին Քրաֆթսում ցուցադրական շոուի լավագույնը դարձել է Քեթոփ Մըրոկոս Մինթ անունով ուելսյան պեմբրոկ կորգին ։ Կորգի ցեղատեսակի հայտնիությունը նվազել էր, և 1963 թվականին անասնաբույժ Բրայան Սինգլթոնը Թայմսին հայտնել է, որ դրա ենթադրյալ պատճառը նրանց խառնվածքի հետ կապված խնդիրներն են ։ Ուելսյան կարդիգան կորգին 2006 թվականին ընդգրկվել է Քեննել ակումբի տեղական շների խոցելի ցեղատեսակների ցանկի սկզբում ։ Այս ցանկը նախատեսված է այն ցեղատեսակների համար, որոնք մեկ տարվա ընթացքում գրանցում են 300-ից պակաս առանձնյակ, իսկ 2006 թվականին գրանցվել է կարդիգան կորգիների 84 առանձնյակ ։ Նախնական աճից հետո 2010 թվականին այն նվազել է մինչև 46 առանձնյակ, սակայն հետագայում ունեցել է ամենաբարձր ցուցանիշը. 2015 թվականին գրանցվել է ընդհանուր թվով 124 ձագ ։ 2013 թվականին այդ ցուցակին ավելացել է նաև ուելսյան պեմբրոկ կորգի ցեղատեսակը, քանի որ այդ տարի գրանցվել է ընդհամենը 241 ձագ ։ Մինչ Քեննել ակումբը մեղադրում էր օտարերկրյա շների ցեղատեսակների ներմուծմանը, The Daily Telegraph-ը մեղադրում էր պոչը կտրել արգելող օրենքին, որը գործում էր արդեն վեց տարի ։ Այնուամենայնիվ, պեմբրոկ ցեղատեսակի գրանցումները 2015 թվականին աճել են 34%-ով։ Այս փոփոխությունը պայմանավորված էր Ինստագրամում կորգիների հայտնիությամբ։ Պեմբրոկները 2016 թվականին հանվել են տեղական շների խոցելի ցեղատեսակների ցանկից ։
Միացյալ Նահանգներ
1933 թվականին ամերիկացի սելեկցիոներ տիկին Լյուիս Ռոսլերը առաջին անգամ Միացյալ Նահանգներ բերեց ուելսյան կորգի իր Մերիդիփ բուծարանի համար, որը գտնվում էր Մասաչուսեթս նահանգի Բերքշիր Հիլզում։ Նա նախկինում հայտնի էր հին անգլիական հովվաշների բուծմամբ։ Ռոսլերը Լոնդոնի Պեդինգթոն կայարանում 12 ֆունտ ստեռլինգով գնել է Փոքրիկ Մադամ անունով պեմբրոկ կորգի։ Իր շան համար զուգընկեր գտնելու նպատակով նա այցելել էր մի քանի բուծարան և գնել Կապիտան Ուիլյամ Լյուիս անունով կորգիին։ Ամերիկյան Քեննել ակումբը առաջին անգամ ուելսյան կորգիներին որպես մեկ ցեղատեսակ գրանցել է 1934 թվականին, և Փոքրիկ Մադամը այդ ցեղատեսակի առաջին գրանցված առանձնյակն էր։ Ավելի ուշ՝ նույն տարում Կալիֆոռնիայի Օքլենդ քաղաքում պարոն Է. Մ. Թիդդի Կանադայից գնված Թութս անունով կորգիից գրանցվել է առաջին սերունդը։
1931 թվականին ԱՄՆ է ներմուծվել ուելսյան կարդիգան կորգի ցեղատեսակի մի զույգ, սակայն ամերիկյան Քեննել ակումբում այս ցեղատեսակը առաջին անգամ գրանցվել է 1935 թվականին։ Առաջին գրանցված շունը Բլոդվենն էր Ռոբինսկրոֆթից։ Պեմբրոկ ցեղատեսակի կորգիները ԱՄՆ-ում երբեք լայն տարածում չեն ունեցել։ 1997 թվականին ամերիկյան Քեննել ակումբում գրանցված են եղել 752 ուելսյան կարդիգան ցեղատեսակի և 8281 պեմբրոկ ցեղատեսակի կորգի։
Ժամանակակից ցեղատեսակներ
Ուելսյան կորգիների երկու ցեղատեսակները՝ կարդիգանը և պեմբրոկը, անվանվել են համապատասխանաբար Ուելսի այն շրջանի անունով, որտեղից ծագել են։ Ցեղատեսակները ունեն մի քանի նմանություններ։ Այդ նմանություններից մեկը նրանց մորթին է, որը ջրակայուն է և փոխվում է միջինում տարին երկու անգամ։ Կարդիգան ցեղատեսակի մարմինը մի փոքր ավելի երկար է, քան պեմբրոկինը, բայց երկու ցեղատեսակներն էլ ունեն կարճ ոտքեր։ Նրանց մարմնի ուրվագիծը այնքան քառակուսի չէ, որքան սովորական տերիերինը, և ոչ էլ այնքան երկարավուն է, որքան տաքսայինը։ Միայն աննշան տարբերություն է նկատվում գլխի ձևի մեջ, բայց երկու ցեղատեսակներն էլ նման են աղվեսի։ Կարդիգան ցեղատեսակի կորգիի գլուխը սովորաբար ավելի մեծ է, իսկ քիթը ավելի երկար, քան պեմբրոկ ցեղատեսակինը։ Ծնվելուց մի քանի օր անց միայն հնարավոր կլինի իմանալ կորգիի մորթու գույնը, սա հատկապես երևում է եռագույն կամ սև ու մուգ գունավորում ունեցող կորգիների մոտ։ Մեր օրերում կորգիները հաճախ մրցում են շների վազքի, հնազանդության, ցուցադրության, թռչող գնդակի, հոտառության, հովվության մրցույթներում։ Հովիվների բնազդները և վարժունակությունը կարող են չափվել ոչ մրցակցային հովվության թեստերի ժամանակ։ Կարդիգան և պեմբրոկ կորգիները, որոնք դրսևորում են հովիվներին հատուկ հիմնական բնազդները, կարող են մարզվել՝ մրցելու հովվության մրցույթում, որը հայտնի է «Խելագար վազք» անունով։ Ուելսյան կորգիները ժամանակին օգտագործվել են նաև երեխաներին հսկելու համար ։
Ուելսյան կարդիգան կորգի
Երկու ցեղատեսակների միջև տարբերությունները ներառում են ոսկրային կառուցվածքը, մարմնի երկարությունը և չափը։ Կարդիգանը ավելի մեծ է, ունի մեծ, կլորավուն ականջներ և 30սմ երկարությամբ փափուկ պոչ։ Չնայած կարդիգանը ավելի շատ երանգներ կարող է ունենալ, քան պեմբրոկը, բայց սպիտակ գույնը չի կարող գերակշռել։ Կարդիգանների մորթին երկշերտ է։ Արտաքին մազածածկույթը խիտ է, հաստ և միջին երկարության, իսկ ներքին մազածածկույթը կարճ է, փափուկ և հաստ ։ Ըստ ցեղատեսակին հատուկ ցուցանիշների, նրանց երկարությունը կարող է հասնել 27-32սմ-ի, իսկ քաշը՝ 14-17կգ-ի։ Կարդիգանի կմախքի կառուցվածքը տարբերվում է պեմբրոկինից քանի որ առջևի երկու ոտքերի միջև բացվածքը ավելի մեծ է, ինչը պայմանավորված է կենդանու կրծքավանդակի չափսերով։ Բացի այդ կարդիգանը ավելի ծանր է, քան պեմբրոկը, ինչը պայմանավորված է ավելի ծանր ոսկրային համակարգով։
Կարդիգան ցեղատեսակի մորթին գույների ավելի մեծ բազմազանություն ունի, քան պեմբրոկը։ Այն կարող է լինել ոսկեգույն, կարմիր, դարչնագույն և բծավոր։ Այս ցեղատեսակի համար սպիտակ զոլերը ցանկալի են, իսկ սև մորթի ունեցող կորգիները, ըստ ցուցադրական մրցույթների կանոնների, կարող են այլ երանգի զոլեր ու բծեր ունենալ։ Այս ցեղատեսակի մոտ կարող են արտահայտվել նաև պուտավոր նախշերը։ Հաստատման ցուցադրությունների ժամանակ օգտագործվում են որակազրկման մի քանի չափանիշներ ըստ ցեղատեսակին հատուկ չափորոշիչների։ Այդ չափանիշները կարող են ներառել. ցցված ականջները, սպիտակ մորթին, կապույտ աչքերը և առանց նախշերի սև քիթը։
Ուելսյան պեմբրոկ կորգի
Ուելսյան պեմբրոկ կորգին ունի երկու տեսակի մորթի։ Դրանք տարբերվում են երկարությամբ և ընդգրկում են ամբողջ մարմինը։ Առաջին շերտը` ներքին մազածածկը ավելի կարճ է և դիմացկուն դաժան եղանակին, իսկ արտաքին մազածածկը ավելի կոպիտ է և երկար, բայց դեռևս միջին երկարության։ Մարմնի տարբեր մասերում մորթու մազերի երկարությունը տարբերվում է։ Մորթին ավելի երկար և հաստ է լինում նրանց ոտքերի հետևում, ինչպես նաև փորիկին։ Բացի այդ, նրանք ավելի խիտ մազածածկույթ ունեն կրծքավանդակի, պարանոցի և ուսերի հատվածում։ Ուելսյան պեմբրոկ կորգիները նույնպես փոխում են իրենց մորթին ։